Һыҙғы һәм өпәй этнонимдарының килеп сығышы хаҡында аныҡ ҡына мәғлүмәттәр юҡҡа иҫәп. Р.Ғ. Кузеев, археолог В.Ф. Генинг һәм лингвист А.А. Камалов фекеренә таянып, "һыҙғы" атамаһының самодий телендәге "сыски" (кәмә), ә "өпәй" һүҙенең балтик ҡәүемдәре телдәрендәге "упе" (йылға) һүҙҙәренә ауаздаш булыуын билдәләп үтә. Ғалим былай тип яҙған: "Һуңғы осраҡта ("упе" һүҙе күҙ уңында тотола. - Ред. иҫк.) бер үк тамырҙан сығып, өпәй ырыуы атамаһының ғына түгел, ә шулай уҡ Өфө ҡалаһы һәм йылғаһы исемдәрен аңлатып була (сағыштырмаса Уфа - Өфө > Өпө > Өпәй; Уфалей - Өпәле)".